**แผนพัฒนาเด็กและเยาวชน**

**ประจำปี พ.ศ. 2557-2559**

****

**องค์การบริหารส่วนตำบลถ้ำทะลุ**

**อำเภอบันนังสตา จังหวัดยะลา**

**คำนำ**

เด็กและเยาวชนเป็นทรัพยากรที่มีคุณค่า และสำคัญยิ่งต่อการพัฒนาประเทศในอนาคต การพัฒนาประเทศในก้าวต่อไป จำเป็นจะต้องพัฒนาไปสู่ความเป็นสากล ซึ่งจะต้องแข่งขันกันทั้งทางด้านเทคโนโลยี และเศรษฐกิจ สังคม เด็กและเยาวชนจึงต้องได้รับการพัฒนาทั้งความรู้ ความคิด สุขภาพอนามัย ตลอดจนทักษะในการประกอบอาชีพ และทักษะในการดำรงชีวิตร่วมกันในสังคมอย่างสงบสุข

องค์กรปกครองส่วนท้องถิ่นมีบทบาทสำคัญในการจัดบริการสาธารณะให้แก่ประชาชนในพื้นที่ ซึ่งรวมถึงการพัฒนาคุณภาพชีวิตความเป็นอยู่ การจัดการศึกษาในรูปแบบต่าง ๆ เพื่อพัฒนาความรู้ ความคิดและทักษะที่จะเป็นประโยชน์ในการดำรงชีวิตแก่ประชาชน องค์กรปกครองส่วนท้องถิ่นจึงมีหน้าที่ในการส่งเสริมและพัฒนาเด็กและเยาวชนให้ตระหนัก และมีโอกาสพัฒนาการใช้สิทธิพื้นฐานและปกป้องสิทธิของตนเอง

**สารบัญ**

**เรื่อง หน้า**

ส่วนที่ 1 บทนำ 1

ส่วนที่ 2 ข้อมูลทั่วไป 4

ส่วนที่ 3 การวิเคราะห์สถานการณ์ปัญหา 10

ส่วนที่ 4 การแปลงแผนไปสู่การปฏิบัติ 12

ส่วนที่ 5 การติดตามและประเมินผล 22

**ส่วนที่ 1**

**บทนำ**

**ความเป็นมา**

สังคมไทยในอดีตเป็นสังคมที่หล่อหลอมเด็กไทยในเชิงการกำหนดคุณค่าการเป็นผู้สืบทอดทางศาสนา วัฒนธรรม จารีตประเพณี การเติบใหญ่ขึ้นเพื่อเป็นพลเมืองที่ดีของประเทศ เด็กที่เป็นเสมือนดวงตาดวงใจของพ่อแม่ เป็นสมาชิกในชุมชนดุจเครือญาติ ลูกหลานที่ต้องช่วยกันดูแลเอาใจใส่ปกป้องคุ้มครองกันอย่างเต็มที่ องค์ประกอบและสิ่งแวดล้อม ที่สร้างขึ้นได้หล่อเลี้ยงเด็กไทยในอดีตให้เป็นลักษณะประชาสังคม (Civil Society) มีกระบวนการทางสังคมประกิต (Socialization) ที่งดงาม เกิดค่า สร้างคุณภาพ คุณลักษณะของเด็กไทยจนเป็นเอกลักษณ์ประจำชาติ หลายประการไม่ว่าจะเป็นคนที่มีจิตใจอ่อนโยน ยิ้มงาน เป็นมิตร มีน้ำใจ มีความเอื้อเฟื้อเผื่อแผ่ รู้จักสัมมาคารวะ วางตนให้เหมาะสม รู้จักประมาณตน ดำเนินชีวิตที่เรียบง่าย เคารพตนเองและผู้อื่น เป็นต้น

ความงดงามและคุณค่าของสังคมไทยและตัวเด็กไทยจำนวนมากเริ่มผุกร่อน หมดความหมาย และกำลังถูกสังคมแบบใหม่ (Post-Modernization) และโลกาภิวัฒน์ (Globalization) หล่อหลอมให้เกิดพฤติกรรมและจิตวิญญาณใหม่กับเด็กไทยมายาวนานไม่น้อยกว่า 20 ปีที่ผ่านมา และยิ่งรุนแรงหนักขึ้นในระยะหลังจากที่ประเทศไทยเผชิญปัญหาวิกฤติทางเศรษฐกิจนับตั้งแต่ปี พ.ศ.2539 เป็นต้นมา ปัญหาเด็กและเยาวชนที่เกิดขึ้นมา เช่น ปัญหายาเสพติด เพศสตรี วัตถุนิยม ความรุนแรงหนักขึ้นในพฤติกรรมและอารมณ์ ฯลฯ เป็นเรื่องที่ต้องร่วมกันแก้ไข โดยเฉพาะอย่างยิ่งองค์กรปกครองส่วนท้องถิ่นซึ่งใกล้ชิดกับประชาชน จำเป็นต้องสร้างพลังชุมชนให้กลับมาเข้มแข็ง และเติบโตเป็นประโยชน์ต่อสังคม ซึ่งกฎหมายได้กำหนดอำนาจหน้าที่ในการพัฒนาเด็กและเยาวชน ดังนี้

**พระราชบัญญัติสภาตำบลและองค์การบริหารส่วนตำบล พ.ศ.2537**

มาตรา 67 ภายใต้บังคับแห่งกฎหมาย องค์การบริหารส่วนตำบลมีหน้าที่ทำในเขตองค์การบริหารส่วนตำบล ดังนี้

(5) ส่งเสริมการศึกษา ศาสนา และวัฒนธรรม

(6) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ

(8) บำรุงรักษาศิลปะ จารีตประเพณี ภูมิปัญญาท้องถิ่นและวัฒนธรรมอันดีงามของท้องถิ่น

**พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542**

มาตรา 16 เทศบาลเมืองพัทยา และองค์การบริหารส่วนตำบล มีอำนาจหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นของตนอง ดังนี้

(9) การจัดการศึกษา

(10) การสังคมสงเคราะห์และการพัฒนาคุณภาพชีวิตเด็ก สตรี คนชรา และผู้ด้อยโอกาส

(11) การบำรุงรักษาศิลปะ จารีตประเพณี ภูมิปัญญาท้องถิ่น และวัฒนะธรรมอันดีงามของท้องถิ่น

(14) การส่งเสริมกีฬา ฯลฯ

มาตรา 17 ภายใต้บังคับมาตรา 16 ให้องค์การบริหารส่วนจังหวัดมีอำนาจและหน้าที่การจัดระบบบริการสาธารณะ เพื่อประโยชน์ของประชาชนในท้องถิ่นของตนเอง ดังนี้

(6) การจัดการศึกษา

(18) การส่งเสริมการกีฬา จารีตประเพณี และวัฒนธรรมอันดีงามของท้องถิ่น

(27) การสังคมสงเคราะห์ และการพัฒนาคุณภาพชีวิตเด็ก สตรี คนชรา และผู้ด้อยโอกาส

**นโยบาย/ยุทธศาสตร์ที่เกี่ยวข้องกับเด็กและเยาวชน**

**อนุสัญญาว่าด้วยสิทธิเด็ก**

1. **สิทธิที่จะอยู่รอด (Survival Rights)**

ครอบคลุมสิทธิในการมีสิทธิในการมีชีวิตรอดและสิทธิที่จะได้รับการดูแลทางสุขภาพและการเลี้ยงดูอย่างดีที่สุดที่จะหาได้ ซึ่งครอบคลุมด้านต่อไปนี้

1. ได้รับการโภชนาการที่ดี

2. ได้รับความรัก/ความเอาใจใส่จากครอบครัวและสังคม

3. บริการด้านสุขภาพ

4. ให้การศึกษาและทักษะชีวิตที่ถูกต้อง

5. ให้ที่อยู่อาศัยและการเลี้ยงดู

6. สังคมต้องรับรองการมีชีวิตและ/หรือส่งเสริมชีวิต

1. **สิทธิที่จะได้รับการคุ้มครอง (Protection Rights)**

ครอบคลุมสิทธิที่จะได้รับการคุ้มครองจากการถูกแสวงหาผลประโยชน์จากการเลือกปฏิบัติ ถูกกลั่นแกล้ง รังแก ทอดทิ้ง ถูกเอาเปรียบทางเศรษฐกิจหรือทางเพศ และจากผลร้ายของสงคราม ซึ่งครอบคลุมเกณฑ์ต่อไปนี้

1.ชื่อ/สัญชาติ

2. การไม่แย่งแยก การไม่เลือกปฏิบัติ

3. เด็กพิการ

4. เด็กชนพื้นเมือง

5. แรงงานเด็ก

6. การคุ้มครองเด็กที่ไม่มีครอบครัว

7. การกลับคืนสู่ครอบครัว

8. การใช้ยาเสพติด

9. การเอารัดเอาเปรียบทางเพศ

10. การขายตัว/ลักพาตัว

11. คุ้มครองจากภาวะสงคราม

1. **สิทธิที่จะได้รับการพัฒนา (Development Rights)**

หมายความรวมถึงสิทธิที่จะได้รับการศึกษาทุกประเภท ในระบบและนอกระบบและสิทธิในมาตรฐานการดำรงชีวิตที่เพียงพอสำหรับการพัฒนาด้านร่างกาย สมอง จิตใจ ศีลธรรม และสังคมของเด็กซึ่งครอบคลุมเรื่องต่อไปนี้ คือ

1.ได้รับการศึกษา

2. การเล่น การนันทนาการ

3. เสรีภาพทางความคิด มโนธรรม ศาสนา

4. การพัฒนาบุคลิกภาพทั้งด้านร่างกาย และจิตใจ

5. สิทธิที่จะมีผู้รับฟัง

6. มีเอกลักษณ์ทั้งในด้านสัญชาติและชื่อ

7. ครอบครัว

1. **สิทธิในการมีส่วนร่วม (Participation Rights)**
2. ทัศนะของเด็ก
3. เสรีภาพในการแสดงความคิดเห็น
4. เสรีภาพในการต่อต่อเกี่ยวข้อง
5. การได้รับข่าวสารที่เหมาะสม
6. การได้รับข่าวสารเกี่ยวกับอนุสัญญาว่าด้วยสิทธิเด็ก

**ส่วนที่ 2**

**ข้อมูลทั่วไป**

**1. ประวัติความเป็นมาของตำบลถ้ำทะลุ**

ตำบลถ้ำทะลุเป็นตำบลหนึ่งของอำเภอบันนังสตา จังหวัดยะลา ความเป็นมาของตำบลถ้ำทะลุ เริ่มแรกจากจุลศักราช ๑๒๕๓ ได้มีท่าน “เจ้าพระยา” ขี่ช้างเข้ามาในตำบลถ้ำทะลุเพื่อจะมาหาเหมืองแร่ ในสมัยนั้นตำบลถ้ำทะลุมีลักษณะเป็นป่าทึบ ท่าน “เจ้าพระยา” ได้ทำการบุกเบิกตั้งรกรากทำมาหากินโดยการทำเหมืองแร่ ในการทำเหมืองแร่แต่ละครั้งนั้นจะต้องมีการเชือดแพะเพื่อเซ่นไหว้ทวดเจ้าที่ ซึ่งก็คือ “โต๊ะนิป่าหวัง” และต้องทำการเซ่นไหว้ทุกปี

หลังจากนั้นท่าน “เจ้าพระยา” ก็ได้อัญเชิญเจ้าแม่ลิ้มกอเหนี่ยวมาจากจังหวัดปัตตานี จึงได้ตั้งศาลขึ้นในถ้ำและตั้งชื่อว่า “ศาลเจ้าแม่ฮุ้ยโจว” ในทุก ๆ ปี ของเดือน ๔ แรม ๒ ค่ำ จะมีการจัดงานฉลองสมโภช “เจ้าแม่” ๓ วัน ๓ คืน งานจะมีการจัดขึ้นก่อน ๑ วัน และในวันแรม ๓ ค่ำ ของเดือน ๔ จะตรงกับวันเกิดของเจ้าแม่ ในงานจะมีมหรสพมากมาย เช่น งิ้ว เมาะยง ลิเก และที่จะขาดเสียไม่ได้ก็คือ “หนังตะลุง” เพราะเจ้าแม่ชอบมาก ต่อมาในระยะหลังได้มีการไม่ให้ฆ่าสัตว์ฉลองสมโภชเจ้าแม่ และให้เปลี่ยนเป็นการกินเจแทน

ต่อมาในระยะหลังจากท่าน “เจ้าพระยา” ได้เสียชีวิตลง ก็ได้มีท่านแม่ชีชาวจีนชื่อว่า “คางิ้ม แซ่โล้ว” ได้มาทำนุบำรุงบูรณะต่อจากท่าน “เจ้าพระยา” ซึ่งแม่ชีท่านนี้เองที่ได้สังเกตว่า “ถ้ำ” สามารถทะลุเข้าออกกันได้ ๒ ทิศทาง และด้านบนของถ้ำก็เปิดทะลุมองเห็นฟ้าได้ ก็เลยเรียกตามกันมาว่า “ถ้ำทะลุ” ซึ่งผู้คนส่วนใหญ่ที่มาตั้งรกรากที่ตำบลถ้ำทะลุจึงมีเชื้อสายชาวจีนมาจากจังหวัดปัตตานี

**2. ที่ตั้ง**

องค์การบริหารส่วนตำบลถ้ำทะลุ ตั้งอยู่เลขที่ 7/1 หมู่ที่ 3 บ้านบันนังบูโบ ตำบลถ้ำทะลุ อำเภอบันนังสตา จังหวัดยะลา ไปตามทางหลวงแผ่นดินหมายเลข 410 สายยะลา–เบตง บริเวณกิโลเมตรที่ 50 และห่างจากที่ว่าการอำเภอบันนังสตา 10 กิโลเมตร ห่างจากที่ว่าการอำเภอเมือง จังหวัดยะลา ประมาณ 50 กิโลเมตร

ตำบลถ้ำทะลุได้แบ่งการปกครองท้องที่ ออกเป็น ๕ หมู่บ้าน

หมู่ ๑ บ้านถ้ำทะลุ ที่เรียกกันว่า “บ้านถ้ำทะลุ” ก็เพราะว่าเรียกตามท่านแม่ชีชาวจีน “คางิ้ม แซ่โล้ว”

หมู่ ๒ บ้านนาซัว ที่เรียกกันว่า “บ้านนาซัว” ในสมัยก่อนชาวบ้านได้มาบุกเบิกโดยการทำเหมืองแร่และจะเรียกกันว่า “เหมืองนาซัว” แต่ในปัจจุบันได้ยกเลิกการทำเหมืองแร่เพราะแร่มีน้อยไม่ได้เปอร์เซ็นต์ ก็เลยเรียกแค่คำว่า “นาซัว”

หมู่ ๓ บ้านบันนังบูโบเป็นภาษามลายูถิ่น แปลเป็นภาษาไทยว่า “นาขนม” โดยมีการเล่าว่ามีการทำเหมืองแร่โดยวิธีการทำเหมืองฉีดก็จะฉีดเศษขี้โคลนไหลลงมาบริเวณที่ราบโคลนเหล่านั้นเมื่อโดนแสงแดดก็จะแห้งแตกเป็นลานกว้างคล้ายขนมก็เลยเรียกกันว่า “บันนังบูโบ”

หมู่ ๔ บ้านดีดะ สมัยก่อนจะเรียกกันว่า “ลีดะ” ชาวบ้านได้เรียกเพี้ยนจนติดปากว่า “ดีดะ” คำว่า “ลีดะ” เป็นภาษามลายูถิ่น แปลเป็นภาษาไทยว่า “น้ำเต้า”

หมู่ ๕ บ้านตังกาเด็ง ผู้ที่มาตั้งถิ่นฐานส่วนใหญ่จะเป็นคนจีนมาจากมาเลเซีย และจะยึดการประกอบอาชีพโดยการทำเหมืองแร่มีสัมภาระติดตัวมาคือ “มีดบาแดะ” พอหลังจากเลิกงานทุกครั้งเขาก็จะวางมีดในลักษณะหงายขึ้นหรือชาวบ้านเรียกว่า “ตั้งให้เด็ง” และเรียกกันต่อ ๆ มากันจนเพี้ยนว่า “ตังกาเด็ง”

องค์การบริหารส่วนตำบลถ้ำทะลุได้จัดตั้งขึ้นตามประกาศ “กระทรวงมหาดไทย” โดยยกฐานะจากสภาตำบลถ้ำทะลุ อำเภอบันนังสตา จังหวัดยะลา เป็นองค์การบริหารส่วนตำบลถ้ำทะลุ เมื่อวันที่ ๓๐ มกราคม ๒๕๓๙

**3. เนื้อที่** (แสดงเนื้อที่โดยประมาณเป็นตารางกิโลเมตรและไร่)

**ขนาดพื้นที่**

ตำบลถ้ำทะลุมีพื้นที่ 67.00 ตารางกิโลเมตร มีเนื้อที่ 42,005 ไร่ และมีเนื้อที่ทำกินรวมทั้งที่อยู่อาศัย ดังนี้

|  |  |  |  |
| --- | --- | --- | --- |
| **หมู่ที่** | **ชื่อหมู่บ้าน** | **พื้นที่/ตารางกิโลเมตร** | **ไร่** |
| 1 | บ้านถ้ำทะลุ | 4.80 | 3,000.00 |
| 2 | บ้านนาซัว | 6.40 | 4,000.00 |
| 3 | บ้านบันนังบูโบ | 4.48 | 2,000.00 |
| 4 | บ้านดีดะ | 2.32 | 1,456.00 |
| 5 | บ้านตังกาเด็ง | 13.92 | 8,700.00 |
| **รวม** | | **31.92** | **42,005.00** |

**4. สภาพภูมิประเทศ**

สภาพภูมิประเทศ โดยทั่วไปมีลักษณะพื้นที่เป็นเนินเขาสูงชัน มีที่ราบบางส่วน และมีสภาพเป็นป่าดงดิบที่ยังคงมีความอุดมสมบูรณ์

**5. สภาพภูมิอากาศ**

ลักษณะสภาพอากาศเป็นแบบลมมรสุม มีสองฤดูกาล คือฤดูร้อน ตั้งแต่เดือนกุมภาพันธ์ - เดือนเมษายน ฤดูฝนเริ่มตั้งแต่เดือนพฤษภาคม - เดือนมกราคม ฤดูฝนจะมีปริมาณมากในช่วงเดือนตุลาคม - เดือนธันวาคม ของทุกปี

**6. เขตการปกครอง**

ตำบลถ้ำทะลุได้ยกฐานะเป็นองค์การบริหารส่วนตำบล เมื่อวันที่ 30 มกราคม 2539 ซึ่งแบ่ง การปกครองออกเป็น 5 หมู่บ้าน ดังนี้

หมู่ที่ 1 บ้านถ้ำทะลุ

หมู่ที่ 2 บ้านนาซัว

หมู่ที่ 3 บ้านบันนังบูโบ

หมู่ที่ 4 บ้านดีดะ

หมู่ที่ 5 บ้านตังกาเด็ง

1. **ประชากร**

มีครัวเรือนจำนวน 1,197 ครัวเรือน และมีประชากรทั้งหมด 2,954 คน แยกเป็นชาย 1,587 คน หญิง 1,367 คน

|  |  |  |  |  |
| --- | --- | --- | --- | --- |
| หมู่ที่ | จำนวนครัวเรือน | ประชากร | | รวมจำนวนประชากร |
| ชาย | หญิง |
| 1 | 231 | 327 | 306 | 633 |
| 2 | 107 | 147 | 119 | 266 |
| 3 | 570 | 712 | 630 | 1,342 |
| 4 | 9 | 39 | 29 | 68 |
| 5 | 280 | 362 | 283 | 645 |
| **รวม** | | **1,587** | **1,367** | **2,954** |

(ข้อมูล ณ ธันวาคม 2555)

**8. สภาพทางเศรษฐกิจ**

**การประกอบอาชีพ**

เนื่องจากประชากรในเขตองค์การบริหารส่วนตำบลถ้ำทะลุเป็นเกษตรกรทำสวนผลไม้ สวนยางพารา และรับจ้างกรีดยางพารา กลุ่มสตรีแม่บ้านส่วนมากไม่มีอาชีพเสริม ทำให้ประชากรมีรายได้ต่อแรงงานซึ่งเป็นวัยรุ่นในหมู่บ้าน

**9. สภาพทางสังคม**

**การศึกษา**

- ศูนย์เด็กเล็ก 1 แห่ง

- โรงเรียนประถมศึกษา 1 แห่ง

- โรงเรียนสอนศาสนา (ตาดีกา) 1 แห่ง

- ที่อ่านหนังสือพิมพ์ประจำหมู่บ้าน 4 แห่ง

**สถาบันทางศาสนา**

- วัด 1 แห่ง

- สำนักสงฆ์ 2 แห่ง

- บาลาเซาะ 1 แห่ง

**การสาธารณสุข**

- โรงพยาบาลศูนย์ส่งเสริมสุขภาพประจำตำบลถ้ำทะลุ 1 แห่ง

- อัตราการมีและใช้ส้วมราด ร้อยละ 100

- อัตราการมีน้ำสะอาดดื่มเพียงพอ ร้อยละ 100

**การโทรคมนาคม**

- ที่ทำการไปรษณีย์ หมู่บ้าน 1 แห่ง

- สถานีโทรคมนาคมอื่น 4 แห่ง (ตู้โทรศัพท์สาธารณะ)

**การไฟฟ้า**

- ไฟฟ้าเข้าถึง 5 หมู่บ้าน

**10. ข้อมูลอื่น ๆ**

**มีกลุ่มอาชีพ 8 กลุ่ม ประกอบด้วย**

1. กลุ่มกล้วยหินฉาบ ที่ตั้ง 4/1 หมู่ 1 ต.ถ้ำทะลุ อ.บันนังสตา จ.ยะลา

ประธานกลุ่มชื่อ นางจันทร์แรม ใหม่มงคล มีสมาชิก 10 คน ก่อตั้งเมื่อปี พ.ศ. 2534

2. กลุ่มแม่บ้านถ้ำทะลุสามัคคี (กล้วยหินฉาบ) ที่ตั้ง 137 หมู่ 1 ต.ถ้ำทะลุ อ.บันนังสตา จ.ยะลา

ประธานกลุ่มชื่อ นางสมบูรณ์ ศิริวัฒน์ มีสมาชิก 15 คน ก่อตั้งเมื่อปี พ.ศ. 2542

3. กลุ่มน้ำยาเอนกประสงค์ (ผลิตน้ำยาล้างจาน,น้ำยาซักผ้า) ที่ตั้ง 38 หมู่ 2 บ้านนาซัว ต.ถ้ำทะลุ

อ.บันนังสตา จ.ยะลา ประธานกลุ่ม ชื่อ นางพิม เดชรัตน์ มีสมาชิก 24 คน ก่อตั้งเมื่อปี พ.ศ. 2548

4. กลุ่มดอกไม้ประดิษฐ์ผ้าใยบัว ที่ตั้ง 241 หมู่ 3 ต.ถ้ำทะลุ อ.บันนังสตา จ.ยะลา

ประธานกลุ่มชื่อ นางวรรณา แซ่ไล่ มีสมาชิก 18 คน ก่อตั้งเมื่อปี พ.ศ. 2549

5. กลุ่มผ้ามัดย้อมศรียะลา (ทำผ้ามัดย้อม,ผ้าเช็ดหน้าจากผ้ามัดย้อม,การบูรหอม) ที่ตั้ง 115/1 หมู่ 5

ต.ถ้ำทะลุ อ.บันนังสตา จ.ยะลา ประธานกลุ่มชื่อ นางวรรณณี คงถาวร มีสมาชิก 10 คน

ก่อตั้งเมื่อปี พ.ศ. 2544

6. กลุ่มศิลปะประดิษฐ์จากขวดพลาสติก ที่ตั้ง 138/1 หมู่ 5 ต.ถ้ำทะลุ อ.บันนังสตา จ.ยะลา

ประธานกลุ่มชื่อ นางสมบูรณ์ พรหมเมศร์ มีสมาชิก 14 คน ก่อตั้งเมื่อปี พ.ศ. 2547

7. กลุ่มแม่บ้านเกษตรกรถ้ำทะลุ(แปรรูปกล้วยหิน,กล้วยหินเค็ม,กล้วยหินกรอบ,กล้วยหินทรงเครื่อง)

ที่ตั้ง 7/1 อบต.ถ้ำทะลุ ต.ถ้ำทะลุ อ.บันนังสตา จ.ยะลา ประธานกลุ่มชื่อ นางติ๋ว ศิริทาน

มีสมาชิก 11 คน ก่อตั้งเมื่อปี พ.ศ. 2541

8. กลุ่มสตรีพัฒนาหมู่ 5 (ผลิตน้ำยาซักผ้า ,น้ำยาปรับผ้านุ่ม ,น้ำยาล้างจาน ,น้ำหมักชีวะ) ตั้งที่ 120/1

หมู่ 5 ต.ถ้ำทะลุ อ.บันนังสตา จ.ยะลา ประธานกลุ่มชื่อ นางนพพา เหมแก้ว มีสมาชิก 15 คน

ก่อตั้งเมื่อ พ.ศ. 2549

9. กลุ่มร้านค้าสหกรณ์ จำนวน 1 กลุ่ม

**สถานที่ราชการ**

1. ที่ทำการองค์การบริหารส่วนตำบลถ้ำทะลุ ตั้งอยู่ หมู่ 3

2. โรงพยาบาลศูนย์ส่งเสริมสุขภาพประจำตำบลถ้ำทะลุ ตั้งอยู่ หมู่ 3

3. โรงเรียนบ้านตังกาเด็ง ตั้งอยู่ หมู่ 3

1. **อัตรากำลัง อบต.ถ้ำทะลุ**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ประเภท** | **การศึกษา** | | | | | | | | | | **รวม** |
| **ประถม**  **ศึกษา** | | **มัธยม/อาชีวะ** | | **ปริญญาตรี** | | **ปริญญาโท** | | **ปริญญาเอก** | |
| ชาย | หญิง | ชาย | หญิง | ชาย | หญิง | ชาย | หญิง | ชาย | หญิง |
| พนักงานส่วนตำบล | - | - | 2 | 1 | 1 | 3 | - | 2 | - | - | **9** |
| ลูกจ้างประจำ | - | - | - | - | - | - | - | - | - | - | **-** |
| พนักงานจ้างตามภารกิจ | - | - | - | - | - | - | - | - | - | - | - |
| พนักงานจ้างทั่วไป | - | - | 7 | - | - | 4 | - | - | - | - | **11** |
| **รวม** | **-** | **-** | **9** | **1** | **1** | **7** | **-** | **2** | **-** | **-** | **20** |

1. **โครงสร้างขององค์การบริหารส่วนตำบลถ้ำทะลุ**

**ส่วนโยธา**

**ส่วนการคลัง**

****

**ปลัด อบต.ถ้ำทะลุ**

**นายกองค์การบริหารส่วนตำบลถ้ำทะลุ**

**(และ รองนายก อบต. จำนวน 2 คน)**

**สภาองค์การบริหารส่วนตำบล**

**(สมาชิกสภา อบต. จำนวน 10 คน)**

**องค์การบริหารส่วนตำบลถ้ำทะลุ**

**3. โครงสร้างการบริหารงานและภาระหน้าที่ขององค์การบริหารส่วนตำบลถ้ำทะลุ**

นายก อบต.ถ้ำทะลุ

(นายประจักร์ ชาติมนตรี) นายสมบัติ ภู่ประเสริฐสรรค์

เลขานุการนายก อบต.

รองนายก อบต.ถ้ำทะลุคนที่ 1 รองนายก อบต.ถ้ำทะลุคนที่ 2

นายรัตนโชติ ช่วยพูล นางกนลรัตน์ แซ่จก

ปลัด อบต.ถ้ำทะลุ

(นางสาวมณฑา นวลเสน)

หัวหน้าส่วนสำนักปลัด หัวหน้าส่วนการคลัง ผู้อำนวยการกองช่าง

(ว่าง) (นางสาวโสพิศ พงค์รัตน์) (นายมนูญ บุญทิก)

-งานบริหารทั่วไป -งานการเงินและบัญชี -งานก่อสร้าง

-งานนโยบายและแผน -งานพัฒนาและจัดเก็บรายได้ -งานออกแบบและควบคุมอาคาร

-งานด้านยาเสพติด -งานทะเบียนทรัพย์สินและพัสดุ - งานผังเมือง

-งานบริหารงานบุคคล -งานสาธารณูปโภค

-งานนิติการและการพาณิชย์

-งานป้องกันและบรรเทาสาธารณภัย -งานพัฒนาชุมชน

-งานการศึกษา ศาสนา ประเพณีและวัฒนธรรม

-งานด้านสาธารณสุข

- งานกีฬาและนันทนาการ

**ส่วนที่ 3**

**การวิเคราะห์สถานการณ์ปัญหา**

ประเทศไทยนั้นเป็นสังคมเปิด มีอิสระ เสรีภาพ การเรียนรู้กว้างไกล เป็นแหล่งรวมของวัฒนธรรมที่หลากหลายและแตกต่าง คนไทยมีคุณธรรมจริยธรรมเป็นแก่นสาร โดยยึดมาโดยตลอด ประเทศไทยมีประวัติศาสตร์ยาวนานกว่า 700 ปี มีเอกลักษณ์ทั้งในเชิงภาษาไทยอาหารประจำชาติ การแต่งกาย วัฒนธรรมที่ละเอียดอ่อนสวยงาม ประณีตท่ามกลางกระแสทุนนิยมโลกาภิวัตน์ในช่วง 30 ปี เศษที่ผ่านมา สังคมไทยเปลี่ยนแปลงไปอย่างรวดเร็วและค่อนข้างมาก การพบปะคนในเชิงสากลนานาชาติ การเปลี่ยนแปลงของเทคโนโลยี การย่างสู่ศตวรรษที่ 21 ที่เป็นโลกสมัยใหม่ การปรับตัวเองให้เข้มแข็งรู้เท่าทันและอยู่รอดในประชาคมโลกจึงเป็นเรื่องที่มีความสำคัญอย่างยิ่ง การทราบแนวโน้มที่กำลังจะเกิดขึ้น คุณภาพและคุณลักษณะประชากรแต่ละประเทศ ความรู้สึกนึกคิด ค่านิยมร่วมของประชากรทั้งโลกคืออะไร ความเด่นเฉพาะ ความเป็นเอกลักษณ์ที่ผสมกลมกลืนของเด็กไทยอย่างเหมาะสม ได้สัดส่วนและครบถ้วนมีอะไรบ้าง ครอบครัว ชุมชน ศาสนา ระบบการศึกษา สื่อมวลชน จะเข้ามามีบทบาทในการสร้างความเป็นพลเมืองไทยที่พึงประสงค์ในอุดมการณ์ของรัฐ ปรัชญาของคนในชาติ การปฏิบัติที่มีเป้าหมายตรงกัน ปัญหาของเด็กและเยาวชนในแต่ละช่วงอายุจึงมีทั้งแตกต่างกันและคล้ายคลึงกันในบางเรื่อง ดังเห็นได้จากตารางนี้

|  |  |  |  |  |  |
| --- | --- | --- | --- | --- | --- |
| **สถานการณ์เด็กและเยาวชน**  **(สภาพปัญหา)** | **แนวทางการแก้ปัญหา** | **เป้าหมาย** | **ดัชนีชี้วัด** | **ระยะเวลาดำเนินการ** | **แหล่งข้อมูล** |
| 1. กลุ่มเด็กอายุ 0-5 ปี   สภาพปัญหา   * 1. ปัญหาภาวะทุพโภชนาการ   2. ปัญหาการรับวัคซีนไม่ครบตามกำหนด   3. ปัญหาฟันผุปัญหาโรคในเด็กเล็ก | -ส่งเสริมสาธารณสุขให้มีประสิทธิภาพและทั่วถึง  -ส่งเสริมการดูแลรักษาสุขภาพในช่องปาก  -ส่งเสริมให้ความรู้แก่ผู้ปกครองและผู้ดูแลเด็กในการป้องกันและดูแลเด็กเบื้องต้นกรณีเด็กมีโรค | เด็กอายุ 0-5 ปี  -ที่มีปัญหาภาวะทุพโภชนาการ จำนวน 100 คน  - ที่รับวัคซีนไม่ครบ จำนวน 51 คน  -เด็กอายุ 0-5 ปี 100 %  -เด็ก ศพด.อบต.ถ้ำทะลุ 70 คน | จำนวนเด็กอายุ 0-5 ปี ในตำบลถ้ำทะลุ  -มากกว่าร้อยละ 50มีภาวะโภชนาการดีขึ้น  - มากกว่าร้อยละ 50ได้รับวัคซีนครบ  -เด็ก ศพด.อบต.ถ้ำทะลุ 70 คน | ปีงบประมาณ 2557 - 2559 | * รพ.สต.ถ้ำทะลุ * สาธารณสุขอำเภอ |
| 2.กลุ่มเด็กอายุ 6-14 ปี  2.1 ขาดการศึกษาภาคบังคับ   * 1. ขาดคุณธรรมจริยธรรม   2.3 ภาวะทุพโภชนาการ | -ส่งเสริมให้เด็กได้รับการศึกษาภาคบังคับอย่างทั่วถึง  -ส่งเสริมให้เด็กมีคุณธรรมและจริยธรรม  - ส่งเสริมให้เด็กได้รับการพัฒนาทางด้านร่างกายและมีโภชนาการที่ดี | เด็กอายุ 6-14  -ได้รับการศึกษาภาคบังคับ100 %  -ร่วมกิจกรรมอบรมคุณธรรมจริยธรรม800 คน  -ร่วมโครงการ  100 % | เด็กอายุ 6-14 ปี ในตำบลถ้ำทะลุ  -ได้รับการศึกษาภาคบังคับ 100 %  -ร่วมกิจกรรมอบรมคุณธรรมมากกว่า  50 %  -ร่วมโครงการ  100 % | ปีงบประมาณ 2557 - 2559 | * โรงเรียน * กศน. * ผู้นำชุมชน |

|  |  |  |  |  |  |
| --- | --- | --- | --- | --- | --- |
| **สถานการณ์เด็กและเยาวชน**  **(สภาพปัญหา)** | **แนวทางการแก้ปัญหา** | **เป้าหมาย** | **ดัชนีชี้วัด** | **ระยะเวลาดำเนินการ** | **แหล่งข้อมูล** |
| 3.กลุ่มเด็กอายุ15-25 ปี  สภาพปัญหา  3.1 ยาเสพติด  3.2 มีเพศสัมพันธ์ก่อนวัยอันควร  3.3 ขาดคุณธรรมจริยธรรม | - ส่งเสริมและสนับสนุนกิจกรรมเพื่อให้เด็กและเยาวชนใช้เวลาว่างให้เกิดประโยชน์ และห่างไกลยาเสพติด  -ส่งเสริมให้ความรู้การมีเพศสัมพันธ์ที่ถูกต้องตามหลักการศาสนา  -ส่งเสริมให้เด็กมีคุณธรรมและจริยธรรม | เด็กและเยาวชนอายุ 15-25 ปี ในตำบลถ้ำทะลุ   * ร่วมโครงการเกี่ยวกับยาเสพติดและโครงการอื่นๆ 300 คน * ร่วมโครงการอบรมเยาวชนก่อนแต่งงาน จำนวน 100 คน * ร่วมโครงการฝึกอบรมจริยธรรมด้านศาสนาให้กับผู้ปกครองและเยาวชนในพื้นที่ | เด็กและเยาวชนอายุ 15-25 ปี ในตำบลถ้ำทะลุ   * ร่วมโครงการเกี่ยวกับยาเสพติดและโครงการอื่นๆ มากกว่า 50 % * ร่วมโครงการอบรมเยาวชนก่อนแต่งงาน มากกว่า 50 % * ร่วมโครงการฝึกอบรมจริยธรรมด้านศาสนาให้กับผู้ปกครองและเยาวชนในพื้นที่ มากกว่า 50 % | ปีงบประมาณ 2557 - 2559 | * โรงเรียน * สถาน * ตำรวจ * ทหาร * ผู้นำชุมชน * รพ.สต. * โรงเรียน |
| 4. กลุ่มเด็กและเยาวชนผู้ด้อยโอกาส  สภาพปัญหา  4.1 ว่างงาน  4.2 ขาดโอกาส  4.3 ถูกชักนำไปในทางที่ไม่ถูกต้อง | -ส่งเสริมอาชีพให้แก่เด็กและเยาวชนที่ว่างงาน  -สร้างโอกาสที่ดีให้แก่เด็กและเยาวชนผู้ด้อยโอกาส  -ส่งเสริมให้เด็กและเยาวชนผู้ด้อยโอกาสเข้าใจหลักการศาสนาและสามารถใช้ชีวิตอย่างมีความสุขตามแนวทางที่ถูกต้อง | เด็กและเยาวชนผู้ด้อยโอกาสในตำบลถ้ำทะลุ  -ร่วมโครงการ 100 คน  - ร่วมโครงการ 50 คน  -เด็กและเยาวชนผู้ด้อยโอกาส 60 คน | เด็กและเยาวชนผู้ด้อยโอกาสในตำบลถ้ำทะลุ  -ร่วมโครงการ มากกว่า 50 %  - ร่วมโครงการ  มากกว่า 50 %  - ร่วมโครงการ  มากกว่า 50 % | ปีงบประมาณ 2557-2559 | * จปฐ * พัฒนาชุมชน * ผู้นำท้องถิ่น * ตำรวจ * ทหาร |
| 5. กลุ่มเด็กพิเศษ  สภาพปัญหา  5.1 ได้รับการดูแลจากหน่วยงานที่เกี่ยวข้องไม่ทั่วถึง | -ส่งเสริมและสนับสนุนสวัสดิการสำหรับเด็กพิการในท้องถิ่นอย่างทั่วถึง | เด็กพิเศษในตำบลถ้ำทะลุ  -100% | เด็กพิเศษในตำบลถ้ำทะลุ  -100% | ปีงบประมาณ 2557-2559 | * รพ.สต. * อบต. * โรงเรียน |

**ส่วนที่ 4**

**การแปลงแผนไปสู่การปฏิบัติ**

1. **กลุ่มเด็กอายุ 0-5 ปี ปัญหาภาวะทุพโภชนาการ และปัญหาการรับวัคซีนไม่ครบตามเกณฑ์ที่กำหนด**

**แนวทางแก้ไขที่ 1 ส่งเสริมสาธารณสุขให้มีประสิทธิภาพและทั่วถึง**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ที่** | **โครงการ/กิจกรรม** | **วัตถุประสงค์** | **เป้าหมาย (ผลผลิตของโครงการ/กิจกรรม)** | **งบประมาณและแหล่งที่มา** | | | **ผลที่คาดว่าจะได้รับ** | **หน่วยงาน ที่รับผิดชอบ** |
| **ปี 2557** | **ปี 2558** | **ปี 2559** |
| **(บาท)** | **(บาท)** | **(บาท)** |
| 1 | โครงการอบรมให้ความรู้แก่ผู้ปกครองเรื่องทันตสุขภาพภาวะโภชนาการของเด็ก และการอบรมเลี้ยงดูเด็ก0-5 ปี | เพื่อให้พ่อแม่ ผู้ปกครองของเด็กปฐมวัยมีความรู้เกี่ยวกับการเลี้ยงดูการดูแลสุขภาพ และการส่งเสริมพัฒนาการของบุตรหลาน | -พ่อแม่ ผู้ปกครอง เด็ก  0-5 ปี ในพื้นที่ตำบลถ้ำทะลุ | 20,000.-  กองทุน สปสช.อบต.ถ้ำทะลุ | 20,000.-  กองทุน สปสช.อบต.ถ้ำทะลุ | 20,000.-  กองทุน สปสช.อบต.ถ้ำทะลุ | พ่อแม่ ผู้ปกครอง มีความรู้ในการเลี้ยงดูบุตรหลานอย่างถูกต้อง | กองทุน สปสช.  อบต.ถ้ำทะลุ |
| 2. | โครงการเสริมสร้างภูมิคุ้มกันโรคในเด็ก 0-5 ปี | เพื่อให้ผู้ปกครองนำเด็กมารับวัคซีนป้องกันโรคและรับการตรวจสุขภาพอย่างต่อเนื่อง | **เด็กอายุ 0-5 ปี**  -ที่มีปัญหาภาวะทุพโภชนาการ  -ที่รับวัคซีนไม่ครบ ในพื้นที่ตำบลถ้ำทะลุ | 10,000.-  กองทุน สปสช.อบต.ถ้ำทะลุ | 10,000.-  กองทุน สปสช.อบต.ถ้ำทะลุ | 10,000.-  กองทุน สปสช.อบต.ถ้ำทะลุ | ประชาชนได้รับการตรวจสุขภาพอย่างต่อเนื่อง | กองทุน สปสช.  อบต.ถ้ำทะลุ |

1. **กลุ่มเด็กอายุ 0-5 ปี ปัญหาโรคในเด็กเล็ก**

**แนวทางแก้ไขที่ 1 ส่งเสริมให้ความรู้แก่ผู้ปกครองและผู้ดูแลเด็กในการป้องกันและดูแลเด็กเบื้องต้นกรณีเด็กมีโรค**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ที่** | **โครงการ/กิจกรรม** | **วัตถุประสงค์** | **เป้าหมาย (ผลผลิตของโครงการ/กิจกรรม)** | **งบประมาณและแหล่งที่มา** | | | **ผลที่คาดว่าจะได้รับ** | **หน่วยงาน ที่รับผิดชอบ** |
| **ปี 2557** | **ปี 2558** | **ปี 2559** |
| **(บาท)** | **(บาท)** | **(บาท)** |
| 1. | โครงการศูนย์พัฒนาเด็กเล็ก สะอาด ปลอดภัย ได้มาตรฐาน | เพื่อให้ผู้ปกครองและผู้ดูแลเด็กมีความรู้ความเข้าใจและสามารถป้องกันโรคติดต่อและดูแลเด็กเบื้องต้นกรณีเด็กมีโรคได้ | เด็กเล็กใน ศพด.อบต.ถ้ำทะลุ จำนวน 70 คน  ผู้ปกครองและผู้ดูแลเด็ก  จำนวน 70 คน  รวม 140 คน | 30,000.-  กองทุน สปสช.อบต.ถ้ำทะลุ | 30,000.-  กองทุน สปสช.อบต.ถ้ำทะลุ | 30,000.-  กองทุน สปสช.อบต.ถ้ำทะลุ | ผู้ปกครองและผู้ดูแลเด็กมีความรู้ความเข้าใจและสามารถป้องกันโรคติดต่อและดูแลเด็กเบื้องต้นกรณีเด็กมีโรคได้ | กองทุน สปสช.อบต.ถ้ำทะลุ |

1. **กลุ่มเด็กอายุ 6-14 ปี ปัญหาขาดการศึกษาภาคบังคับ**

**แนวทางแก้ไขที่ 1 ส่งเสริมให้เด็กได้รับการศึกษาภาคบังคับอย่างทั่วถึง**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ที่** | **โครงการ/กิจกรรม** | **วัตถุประสงค์** | **เป้าหมาย (ผลผลิตของโครงการ/กิจกรรม)** | **งบประมาณและแหล่งที่มา** | | | **ผลที่คาดว่าจะได้รับ** | **หน่วยงาน ที่รับผิดชอบ** |
| **ปี 2557** | **ปี 2558** | **ปี 2559** |
| **(บาท)** | **(บาท)** | **(บาท)** |
| 1. | โครงการส่งเสริมและสนับสนุนการศึกษาทั้งในและนอกระบบ | เพื่อให้เด็กและเยาวชนได้รับการศึกษาอย่างทั่วถึงและมีประสิทธิภาพ | เด็กอายุ 6-14 ปี  ใน ต.ถ้ำทะลุ  ในโรงเรียน | 200,000.-  อบต. | 200,000.-  อบต. | 200,000.-  อบต. | เด็กและเยาวชนได้รับการศึกษาอย่างทั่วถึงและมีประสิทธิภาพ | ส่วนการศึกษา อบต.ถ้ำทะลุ |
| 2. | โครงการให้ความรู้เกี่ยวกับการศึกษาภาคบังคับ | เพื่อให้ผู้ปกครองได้มีความรู้ความเข้าใจ และเห็นความสำคัญของการศึกษาภาคบังคับต่อไป | ผู้ปกครองของเด็กอายุ 6-14 ปี หมู่ที่ 1-5 | - | 30,000.-  อบต. | 30,000.-  อบต. | ผู้ปกครองได้มีความรู้ความเข้าใจ และเห็นความสำคัญของการศึกษาภาคบังคับ | ส่วนการศึกษา อบต.ถ้ำทะลุ |

**2.กลุ่มเด็กอายุ 6-14 ปี ปัญหาขาดคุณธรรมจริยธรรม**

**แนวทางแก้ไขที่ 1 ส่งเสริมให้เด็กมีคุณธรรมและจริยธรรม**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ที่** | **โครงการ/กิจกรรม** | **วัตถุประสงค์** | **เป้าหมาย (ผลผลิตของโครงการ/กิจกรรม)** | **งบประมาณและแหล่งที่มา** | | | **ผลที่คาดว่าจะได้รับ** | **หน่วยงาน ที่รับผิดชอบ** |
| **ปี 2557** | **ปี 2558** | **ปี 2559** |
| **(บาท)** | **(บาท)** | **(บาท)** |
| 1. | โครงการอบรมคุณธรรมจริยธรรมภาคฤดูร้อน | เพื่อให้เด็กมีคุณธรรมจริยธรรม ใช้เวลาว่างให้เกิดประโยชน์ ได้รับความรู้ และประสบการณ์ | เด็กอายุ 6-14 ปี  ใน ต.ถ้ำทะลุ  หมู่ที่ 1-5 | 60,000  อบต.ถ้ำทะลุ | 60,000  อบต.ถ้ำทะลุ | 60,000  อบต.ถ้ำทะลุ | เด็กมีคุณธรรมจริยธรรม ใช้เวลาว่างให้เกิดประโยชน์ ได้รับความรู้ และประสบการณ์ | สำนักปลัด  อบต.ถ้ำทะลุ |
| 2. | โครงการบวชสามเณรภาคฤดูร้อน | เพื่อปลูกฝังจริยธรรมอันดีงามให้แก่เด็กและเยาวชน เติบโตเป็นผู้ใหญ่ที่ดีในอนาคต | เด็กอายุ 6-14 ปี  ใน ต.ถ้ำทะลุ  หมู่ที่ 1-5 | 80,000.-  อบต.ถ้ำทะลุ | 80,000.-  อบต.ถ้ำทะลุ | 80,000.-  อบต.ถ้ำทะลุ | เด็กและเยาวชน มีจริยธรรมอันดีงามเติบโตเป็นผู้ใหญ่ที่ดีในอนาคต | สำนักปลัด  อบต.ถ้ำทะลุ |

**2.กลุ่มเด็กอายุ 6-14 ปี ปัญหาภาวะทุพโภชนาการ**

**แนวทางแก้ไขที่ 1 ส่งเสริมให้เด็กได้รับการพัฒนาทางด้านร่างกายและมีโภชนาการที่ดี**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ที่** | **โครงการ/กิจกรรม** | **วัตถุประสงค์** | **เป้าหมาย (ผลผลิตของโครงการ/กิจกรรม)** | **งบประมาณและแหล่งที่มา** | | | **ผลที่คาดว่าจะได้รับ** | **หน่วยงาน ที่รับผิดชอบ** |
| **ปี 2557** | **ปี 2558** | **ปี 2559** |
| **(บาท)** | **(บาท)** | **(บาท)** |
| 1. | โครงการเด็กสุขภาพดีเติบโตตามวัย | เพื่อให้เด็กได้รับการพัฒนาทางด้านร่างกายและมีโภชนาการที่ดี | เด็กอายุ 6-14 ปี  ใน ต.ถ้ำทะลุ  หมู่ที่ 1-5 | 80,000.-  กองทุน /อบต. | 80,000.-  กองทุน /อบต. | 80,000.-  กองทุน /อบต. | เด็กได้รับการพัฒนาทางด้านร่างกายและมีโภชนาการที่ดี | กองทุน สปสช / ส่วนสาธารณสุขอบต.ถ้ำทะลุ |

3.**กลุ่มเด็กอายุ 15-25 ปี ปัญหายาเสพติด**

**แนวทางแก้ไขที่ 1 ส่งเสริมและสนับสนุนกิจกรรมเพื่อให้เด็กและเยาวชนใช้เวลาว่างให้เกิดประโยชน์ และห่างไกลยาเสพติด**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ที่** | **โครงการ/กิจกรรม** | **วัตถุประสงค์** | **เป้าหมาย (ผลผลิตของโครงการ/กิจกรรม)** | **งบประมาณและแหล่งที่มา** | | | **ผลที่คาดว่าจะได้รับ** | **หน่วยงาน ที่รับผิดชอบ** |
| **ปี 2557** | **ปี 2558** | **ปี 2559** |
| **(บาท)** | **(บาท)** | **(บาท)** |
| 1. | โครงการแข่งขันกีฬาต่อต้านยาเสพติด | เพื่อให้เด็ก เยาวชน และประชาชนใช้เวลาว่างให้เกิดประโยชน์และห่างไกลยาเสพติด | เด็ก เยาวชน และประชาชนในตำบลถ้ำทะลุ | 120,000.-  อบต.ถ้ำทะลุ | 120,000.-  อบต.ถ้ำทะลุ | 120,000.-  อบต.ถ้ำทะลุ | เด็ก เยาวชน และประชาชนใช้เวลาว่างให้เกิดประโยชน์และห่างไกลยาเสพติด | สำนักปลัด  อบต.ถ้ำทะลุ |
| 2. | โครงการอบรมจริยธรรม คุณธรรมผู้นำศาสนา ต้านยาเสพติด | เพื่อให้เด็ก เยาวชน และประชาชน มีความรู้ความเข้าใจในหลักการของศาสนา และการหลีกเลี่ยงห่างไกลยาเสพติด | เด็ก เยาวชน และประชาชนในตำบลถ้ำทะลุ | 70,000.-  อบต.ถ้ำทะลุ | 70,000.-  อบต.ถ้ำทะลุ | 70,000.-  อบต.ถ้ำทะลุ | เด็ก เยาวชน และประชาชน มีความรู้ความเข้าใจในหลักการของศาสนา และการหลีกเลี่ยงห่างไกลยาเสพติด | สำนักปลัด  อบต.ถ้ำทะลุ |
| 3. | โครงการครอบครัวอบอุ่น (ป้องกันและแก้ไขปัญหายาเสพติด) | เพื่อให้เด็ก เยาวชน และประชาชนทราบถึงภัยของยาเสพติด อีกทั้งสามารถป้องกันและแก้ไขปัญหายาเสพติดและโรคเอดส์ | เด็ก เยาวชน และประชาชนในตำบลถ้ำทะลุ | 70,000.-  อบต.ถ้ำทะลุ | 70,000.-  อบต.ถ้ำทะลุ | 70,000.-  อบต.ถ้ำทะลุ | เด็ก เยาวชน และประชาชนทราบถึงภัยของยาเสพติด อีกทั้งสามารถป้องกันและแก้ไขปัญหายาเสพติดและโรคเอดส์ | สำนักปลัด  อบต.ถ้ำทะลุ |

3.**กลุ่มเด็กอายุ 15-25 ปี ปัญหายาเสพติด**

**แนวทางแก้ไขที่ 1 ส่งเสริมและสนับสนุนกิจกรรมเพื่อให้เด็กและเยาวชนใช้เวลาว่างให้เกิดประโยชน์ และห่างไกลยาเสพติด**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ที่** | **โครงการ/กิจกรรม** | **วัตถุประสงค์** | **เป้าหมาย (ผลผลิตของโครงการ/กิจกรรม)** | **งบประมาณและแหล่งที่มา** | | | **ผลที่คาดว่าจะได้รับ** | **หน่วยงาน ที่รับผิดชอบ** |
| **ปี 2557** | **ปี 2558** | **ปี 2559** |
| **(บาท)** | **(บาท)** | **(บาท)** |
| 4. | โครงการจัดกิจกรรมรณรงค์ต่อต้านยาเสพติด | เพื่อรณรงค์ให้เด็ก เยาวชน และประชาชน รู้จักการป้องกันและร่วมกันป้องกันปัญหายาเสพติด | เด็ก เยาวชน และประชาชนในตำบลถ้ำทะลุ | 70,000.-  อบต.ถ้ำทะลุ | 70,000.-  อบต.ถ้ำทะลุ | 70,000.-  อบต.ถ้ำทะลุ | เด็ก เยาวชน และประชาชน รู้จักการป้องกันและร่วมกันป้องกันปัญหายาเสพติด | สำนักปลัด  อบต.ถ้ำทะลุ |
| 5. | โครงการจัดซื้อวัสดุ ครุภัณฑ์ เครื่องมือ เครื่องใช้ ในการป้องกันและแก้ไขปัญหาด้านยาเสพติด | เพื่อเพิ่มประสิทธิภาพในการป้องกันและแก้ไขปัญหาด้านยาเสพติด | จัดซื้อวัสดุ ครุภัณฑ์ เครื่องมือ เครื่องใช้ในการป้องกันและแก้ไขปัญหาด้านยาเสพติด | 100,000.-  อบต.ถ้ำทะลุ | 100,000.-  อบต.ถ้ำทะลุ | 100,000.-  อบต.ถ้ำทะลุ | อบต.ถ้ำทะลุ มีวัสดุ ครุภัณฑ์ เครื่องมือ เครื่องใช้เพียงพอ และเป็นการเตรียมความพร้อมในการป้องกันและแก้ไขปัญหาด้านยาเสพติดในพื้นที่ | สำนักปลัด  อบต.ถ้ำทะลุ |
| 6. | โครงการไขและป้องกันปัญหายาเสพติดและโรคเอดส์ | เพื่อส่งเสริมให้ความรู้เกี่ยวกับการป้องกันปัญหายาเสพติดและโรคเอดส์ | เด็ก เยาวชน กลุ่มเสี่ยง และผู้ปกครอง หมู่ที่ 1-5 60 คน | 100,000.-  อบต.ถ้ำทะลุ | 100,000.-  อบต.ถ้ำทะลุ | 100,000.-  อบต.ถ้ำทะลุ | ความรู้เกี่ยวกับการป้องกันปัญหายาเสพติดและโรคเอดส์ | สำนักปลัด  อบต.ถ้ำทะลุ |

4. **กลุ่มเด็กและเยาวชนผู้ด้อยโอกาส** **ปัญหาว่างงาน**

**แนวทางแก้ไขที่ 1 ส่งเสริมอาชีพให้แก่เด็กและเยาวชนที่ว่างงาน**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ที่** | **โครงการ/กิจกรรม** | **วัตถุประสงค์** | **เป้าหมาย (ผลผลิตของโครงการ/กิจกรรม)** | **งบประมาณและแหล่งที่มา** | | | **ผลที่คาดว่าจะได้รับ** | **หน่วยงาน ที่รับผิดชอบ** |
| **ปี 2557** | **ปี 2558** | **ปี 2559** |
| **(บาท)** | **(บาท)** | **(บาท)** |
| 1. | โครงการฝึกอบรมอาชีพกลุ่มเยาวชนและสตรี หมู่ที่ 1-5 | เพื่อให้เยาวชนและประชาชนมีอาชีพที่สุจริตและเพิ่มรายได้ อีกทั้งเป็นการเสริมสร้างชุมชนให้เข้มแข็ง | เยาวชน และประชาชน หมู่ที่ 1-5 | 50,000.-  อบต.ถ้ำทะลุ | 50,000.-  อบต.ถ้ำทะลุ | 50,000.-  อบต.ถ้ำทะลุ | เยาวชนและประชาชนมีอาชีพที่สุจริตและเพิ่มรายได้ อีกทั้งเป็นการเสริมสร้างชุมชนให้เข้มแข็ง | สำนักปลัด  อบต.ถ้ำทะลุ |

4. **กลุ่มเด็กและเยาวชนผู้ด้อยโอกาส** **ปัญหาขาดโอกาส**

**แนวทางแก้ไขที่ 1 สร้างโอกาสที่ดีให้แก่เด็กและเยาวชนผู้ด้อยโอกาส**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ที่** | **โครงการ/กิจกรรม** | **วัตถุประสงค์** | **เป้าหมาย (ผลผลิตของโครงการ/กิจกรรม)** | **งบประมาณและแหล่งที่มา** | | | **ผลที่คาดว่าจะได้รับ** | **หน่วยงาน ที่รับผิดชอบ** |
| **ปี 2557** | **ปี 2558** | **ปี 2559** |
| **(บาท)** | **(บาท)** | **(บาท)** |
| 1. | โครงการสงเคราะห์และช่วยเหลือเด็กกำพร้าและผู้ด้อยโอกาสในพื้นที่ | เพื่อสงเคราะห์และช่วยเหลือประชาชนผู้ด้อยโอกาสทางสังคมในพื้นที่ตำบลบันนังสาเรง | เด็กกำพร้าและผู้ด้อยโอกาสในพื้นที่ ต.บันนังสาเรง ม.1-6 | 20,000.-  อบต. | 200,000.-  อบต. | 200,000.-  อบต. | ประชาชนผู้ด้อยโอกาสทางสังคมในพื้นที่ตำบลถ้ำทะลุได้รับโอกาสที่ดี | สำนักปลัด  อบต.ถ้ำทะลุ |
| 2. | อุดหนุนงบประมาณให้แก่หน่วยงานอื่นที่เกี่ยวข้องกับงานด้านการสงเคราะห์ผู้ยากไร้ตำบลถ้ำทะลุ | เพื่อเป็นการส่งเสริมและสนับสนุนกิจการงานด้านการสงเคราะห์ผู้ยากไร้ | เด็กกำพร้าในศูนย์เด็กกำพร้าตำบลถ้ำทะลุ | - | 20,000.-  อบต. | 20,000.-  อบต. | ผู้ยากไร้ได้รับการส่งเสริมและสนับสนุน | สำนักปลัด  อบต.ถ้ำทะลุ |

4. **กลุ่มเด็กพิเศษ ปัญหาได้รับการดูแลจากหน่วยงานที่เกี่ยวข้องไม่ทั่วถึง**

**แนวทางแก้ไขที่ 1 ส่งเสริมและสนับสนุนสวัสดิการสำหรับเด็กพิการในท้องถิ่นอย่างทั่วถึง**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ที่** | **โครงการ/กิจกรรม** | **วัตถุประสงค์** | **เป้าหมาย (ผลผลิตของโครงการ/กิจกรรม)** | **งบประมาณและแหล่งที่มา** | | | **ผลที่คาดว่าจะได้รับ** | **หน่วยงาน ที่รับผิดชอบ** |
| **ปี 2557** | **ปี 2558** | **ปี 2559** |
| **(บาท)** | **(บาท)** | **(บาท)** |
| 1. | โครงการสร้างภาคีเครือข่ายผู้พิการในตำบลถ้ำทะลุ | เพื่อให้ผู้พิการ / ผู้ด้อยโอกาสมีพัฒนาการด้านอารม สังคม และสติปัญญา | ผู้พิการ / ผู้ด้อยโอกาส  หมู่ที่ 1-5 | 100,000.-  กองทุน สปสช /อบต. | 100,000.-  กองทุน สปสช /อบต. | 100,000.-  กองทุน สปสช /อบต. | ผู้พิการ / ผู้ด้อยโอกาสมีพัฒนาการด้านอารมณ์ สังคม และสติปัญญา | สำนักปลัด  อบต.ถ้ำทะลุ |
| 2. | โครงการพาน้องสู่ทางสดใส | เพื่อให้เด็กพิการได้รับการดูแลจากหน่วยงานที่เกี่ยวข้องอย่างทั่วถึงและมีคุณภาพชีวิตที่ดีขึ้น | เด็กพิการ หมู่ที่ 1-5 | 60,000.-  อบต. | - | - | เด็กพิการได้รับการดูแลจากหน่วยงานที่เกี่ยวข้องอย่างทั่วถึงและมีคุณภาพชีวิตที่ดีขึ้น | สำนักปลัด  อบต.ถ้ำทะลุ |
| 3. | โครงการปั่นใจรักสู่ผู้สูงอายุ ผู้พิการ และผู้ด้อยโอกาส | เพื่อให้ผู้สูงอายุ ผู้พิการ และผู้ด้อยโอกาสได้รับการดูแลอย่างใกล้ชิดและทั่วถึง | ผู้สูงอายุ ผู้พิการ และผู้ด้อยโอกาส หมู่ที่ 1-5 | 60,000.-  อบต. | - | - | ผู้สูงอายุ ผู้พิการ และผู้ด้อยโอกาสได้รับการดูแลอย่างใกล้ชิดและทั่วถึง | สำนักปลัด  อบต.ถ้ำทะลุ |

**ส่วนที่ 5**

**การติดตามและประเมินผล**

**แนวทางในการติดตามและประเมินผล มี 3 แนวทาง คือ**

5.1 การติดตามประเมินตนเอง เพื่อตรวจสอบว่าการดำเนินกิจกรรมตามโครงการอยู่ภายใต้ระยะเวลาและงบประมาณที่กำหนดไว้หรือไม่ และผลการดำเนินโครงการ บรรลุตามวัตถุประสงค์ เป้าหมาย ตัวชี้วัดที่กำหนดไว้หรือไม่ โดยประเมินจากร้อยละของเด็กและเยาวชนตามกลุ่มเป้าหมายที่ระบุในแผนพัฒนาเด็กและเยาวชนตำบลถ้ำทะลุ อำเภอบันนังสตา จังหวัดยะลา

5.2 องค์การบริหารส่วนตำบลถ้ำทะลุ ติดตามผลการปฏิบัติโครงการและประเมินผลสำเร็จของกิจกรรมในแต่ละปี

5.3 การติดตามประเมินผลจากหน่วยงานนอก